Allan Popa

Si Allan Popa (gikan sa Virac, Catanduanes) sarong paratukdô, parasurat asin kagsurat nin dai mababa sa sampulong libro kabali an Basta (Ateneo de Manila University Press, 2009), Libot ng Durungawan (High Chair, 2009) asin Maaari: Mga Bago at Piling Tula (UP Press, 2004). Tagapakarhay man siya kan Latay sa Isipan: Mga Bagong Tulang Pilipino (UST Press, 2007). 

Nagtapos siya nin BS Chemical Engineering sa Unibersidad kan Filipinas, Diliman kan 1994 dangan AB Malikhaing Pagsulat sa Filipino kan 2000 sa parehong unibersidad. Kan 2006, nakua niya an titulong M.F.A. sa Creative Writing gikan sa De La Salle University siring man an titulong M.F.A. Writing sa Washington University sa St. Louis, Missouri sa USA kan 2011.  

Nanggana siya kan Free Press Literary Award asin Manila Critics Circle National Book Award para sa Rawitdawit. Sa Missouri, nagawadan man siya kan Academy of American Poets Prize sa Norma Lowry Memorial Prize. Nagtutukdô sa Ateneo de Manila na Unibersidad. Sarô man siya sa kagmuknâ kan High Chair.

Kan 2019, nagtukaw siya bilang kritiko sa ika-siyam na Saringsing Writers Workshop na ginibo sa Virac, Catanduanes.

Mga Libro 

 Maaari: Mga Bago at Piling Tula
 Basta
 Drone Poems
 Narkotiko at Panganorin
 Hunos: Mga Tula
 Incision
 Kundi Akala
 Libot ng Durungawan
 Kami sa Lahat ng Masama
 Laan
 Damagan
 Samsara
 Autopsiya ng Aking Kamatayan
 Morpo
 Ano ang Isang Araw

Toltolan

Panluwas na takod
Allan Popa  Faculty of Ateneo de Manila University
Allan Popa sa panitikan.ph

Popa, Allan